ভারত এখন সব সম্ভবের দেশ। বিজেপি সরকার ক্ষমতায় আসার পর ভারতের নানা রাজ্যে মুসলমান ও নিম্নবর্ণের হিন্দুদের উপর অত্যাচার-নির্যাতন এতটাই বেড়ে গেছে যে, যুক্তরাষ্ট্রের পিউ রিসার্চ সেন্টারের এক গবেষণা প্রতিবেদনে ভারতকে সহিংস রাষ্ট্রের তালিকায় বিশ্বের চার নম্বর স্থান দিয়েছে। সামাজিক ও অর্থনৈতিক নানা নিপীড়ন তো আছেই। সামান্য গুরুর মাংস খেলে বা গরুর মাংস খাওয়ার অভিযোগ দিয়ে দিনে দুপুরে জ্যান্ত মানুষ মেরে ফেলা হচ্ছে। ভারতকে ব্র্যান্ডিং করতে ‘ইনক্রেডিবল ইন্ডিয়া’ বলে একটি স্লোগান ব্যবহার করা হয়। ‘অবিশ্বাস্য’ ভারতে সত্যই এক অবিশ্বাস্য ঘটনা ঘটাতে চলেছে চরমপন্থি হিন্দু সংগঠন হিন্দু মহাসভা। মহাত্মা গান্ধীকে হত্যা করেছিল যে ব্যক্তি, সে নথুরাম বিনায়ক গডসের প্রতি ‘ভালোবাসা ও শ্রদ্ধার’ বহিঃপ্রকাশ হিসেবে মন্দির বানাতে যাচ্ছে চরমপন্থি হিন্দুদের সংগঠন হিন্দু মহাসভা। মহাত্মা গান্ধীকে যারা এত ঘৃণা করতে পারে, অন্য ধর্মের মানুষ, বিশেষ করে মুসলমানদেরকে তাহলে কত ঘৃণা করতে পারে সেটা বলা কল্পনা করা সহজ কাজ নয়। প্রতিবেশী রাষ্ট্র সাফল্যে আমরা খুশি আর দুর্দশায় শুধু কষ্টই পেতে পারি। আমাদের করার কিছু নেই। তবে আমাদের স্বার্থ রক্ষায় নিজেদের করার আছে অনেক কিছু।